টেমপ্লেট আলোচনা:আজকের নির্বাচিত ছবি/২৩ জানুয়ারি ২০২৩

message: @Meghmollar2017, বাংলা উইকিপিডিয়া তো "নর্দমা", তাহলে এই নর্দমায় কেন তাদের ছবি যোগ করেছ? (এখানে তাদের বলতে উক্ত দলের কয়েকজনকে ও প্রকল্প বুঝাচ্ছি; আমি রুদ্র বড়াইকেও চিনি না, নটরডেম কলেজ ও এর অতীত বর্তমান কাউকেও বুঝাচ্ছি না) না কি এটি উক্ত দল ও প্রকল্পের ব্র্যান্ডিংয়ের অংশ হিসেবে করেছ? (অতীতে নানা আলোচনায় তারা স্পষ্ট করে বলেছিল তারা তাদের প্রকল্প প্রচারণা ও ব্র্যান্ডিং করবে।)
যারা বাংলা উইকিপিডিয়াকে নর্দমা বলে ও সরাসরি জানিয়ে দেয় বাংলা উইকিপিডিয়ায় কাজ করতে ইচ্ছুক না, আমি বাংলা উইকিপিডিয়ায় এমনদের ব্র্যান্ডিংয়ে আপত্তি জানাই, হোক সেই ছবিটি বাংলাদেশের। আমি সেইদিনই তাদের সমর্থন করব যেদিন তারা বাংলাকে গুরুত্ব দিবে, বাংলা উইকিপিডিয়ায় নিয়মিত অবদান রাখবে (উপরের মতো এখানে তারা বলতে তোমাকে ও নটরডেমের অতীত-বর্তমান যারা আগে থেকেই অবদান রাখছে তাদের বুঝাচ্ছি না), অনলাইন-অফলাইনে উইকি সম্পর্কিত কোনকিছু আয়োজন করলে তা বাংলায় করবে (স্লাইড, ব্যানার, ফরম থেকে শুরু করে যাবতীয় উপকরণ বাংলায় দিবে)। এই যে তারা ছবি আপলোড করছে, ৯৯.৯৯% ছবিতে বাংলা বিবরণ নেই, অথচ আপলোডের সময় এই অংশে ক্লিক করে বিবরণ যোগ করা যায়, এমনকি আপলোডের পরেও, যদিও আজ পর্যন্ত যোগের কোনও উদ্যোগও দেখিনি। আফতাবুজ্জামান (আলাপ) ১৮:২৫, ২২ জানুয়ারি ২০২৩ (ইউটিসি)
replies: text: @আফতাবুজ্জামান ভাইয়া, উইকিপিডিয়া এবং উইকিমিডিয়া সংশ্লিষ্ট সাইটগুলোতে ইন্ডিভিজুয়াল মানুষ কীভাবে কাজ করবে সেটি ভিন্ন একজন ব্যক্তি হিসেবে নির্ধারণ করে দিতে যাওয়া বোকামি হবে। তাদের সাথে আপনার ব্যক্তিগত সমস্যা থাকতে পারে, কিন্তু আমার সাথে আপনার এবং তাদের কারওই কোনো ব্যক্তিগত সমস্যা নেই। তবে আপনি আপনার সাথে অফউইকির সমস্যার সূত্র ধরে তাদেরকে বাংলা উইকি থেকে প্রকারান্তরে নির্বাসনে পাঠাতে চাইছেন? লক্ষ্য করুন, তারা বলছে আপনার জন্য বাংলা উইকিকে তাদের নর্দমার মতো লাগে, কারণ আপনি তাদের আচরণকে নিয়ন্ত্রণ করতে চান। — আদিভাই • আলাপ • ২০:০২, ২২ জানুয়ারি ২০২৩ (ইউটিসি)

text: পুনশ্চঃ এই টেমপ্লেটে আশা করছি বাংলা উইকির বিদ্যমান নীতিমালা ভঙ্গ হয়নি। যদি হয়ে থাকে, সেক্ষেত্রে আমাকে জানাতে পারেন। এছাড়া আপনাদের মধ্যকার বিবাদে জড়াতে বা কারও পক্ষে জবাবদিহিতে আমি আগ্রহী নই। ধন্যবাদসহ — আদিভাই • আলাপ • ২০:০২, ২২ জানুয়ারি ২০২৩ (ইউটিসি)
replies: text: : আমি তাদের কাজকে নিয়ন্ত্রণ করতে চাই এটি ভুল। আমি তাদের শুধু উইকির কাজগুলি বাংলা ভাষায় করতে আহ্বান জানিয়েছিলাম ও জানাচ্ছি। দূর অতীতে এবং নিকট অতীতে নাহিদ ও মহীন ভাই থেকে শুরু করে বহুজনকে একইভাবে বলেছি, সকলেই তা গ্রহণ করার চেষ্টা করেছে। মাতৃভাষায় কাজ করতে বলাকে যদি নিয়ন্ত্রণ মনে করে তারা তবে আর এখানে কথা বাড়াবো না, ভালো অভিজ্ঞতা হলো।

text: :তুমি নির্বাসনের কথা বললে, যারা বাড়িতেই নেই ও কোনদিন আসে নি তাদের কীভাবে নির্বাসনে পাঠানো যায়! তবে যারা স্পষ্ট বলে যে বাংলা উইকিপিডিয়ায় কাজ করতে আগ্রহী না ও একে নিয়ে কটু কথা বলে, আমি বাংলা উইকিতে তাদের ব্র্যান্ডিংয়ে আপত্তি জানাই ও কমন্সে হাজার হাজার নির্বাচিত ছবি থাকতে এই ছবি দেওয়ায় জিজ্ঞেস করেছিলাম এই কাজটি তাদের ব্র্যান্ডিংয়ের অংশ হিসেবে করেছ কিনা। এটি সত্য যে নীতিমালা ভঙ্গ হয়নি, একইভাবে আমি যদি ছবিটি পাল্টিয়ে অন্য কোনও নির্বাচিত ছবি দেই, তবে মনে হয় না তাও নীতিমালা ভঙ্গ করবে, কারণ নীতিমালায় নেই। যাইহোক আমি তা না করে শুধু এখানে আপত্তি তুলে ধরেছি।

text: :"তারা বলছে আপনার জন্য বাংলা উইকিকে তাদের নর্দমার মতো লাগে" এটার দুটো অর্থ আছে, হয় তারা আমাকে বলেছে অথবা বাংলা উইকিপিডিয়াকে। আমি বুঝতে পারিনি তারা আমাকে নর্দমা বলেছে।

text: :তোমাকে উত্তর দিতে হবে না। আমার এই আলোচনার উদ্দেশ্য ছিল আপত্তিগুলো জানানো, আর কিছু নয়। আফতাবুজ্জামান (আলাপ) ০৪:০৯, ২৩ জানুয়ারি ২০২৩ (ইউটিসি)
replies: text: ::@আফতাবুজ্জামান ভাইয়া, নীতিমালা অনুযায়ী কাজ হওয়ার পরেও আপনি ছবি পালটে দেবেন, আমি এতটা অসহিষ্ণুতা আপনার থেকে আশা করি না। কথার কথা, ইতোমধ্যে তাদের শখানেক ছবি বাংলা উইকিপিডিয়ায় ব্যবহৃত হচ্ছে, আপনি সেগুলোও পালটে দেবেন? আপনি বলছেন, তাদের অন্তত একজন বাংলা উইকিতে অ্যাক্টিভ থাকে, আবার আপনি বাকিদেরও অ্যাক্টিভ দেখতে চান। আবার আপনি এটাও বললেন, তারা কোথায় কাজ করবে, সেসব আপনি নিয়ন্ত্রণ করতে চান না। পুরোটা একটা এনিগমা। এই মুহূর্তে কমন্সে বাংলাদেশিদের মধ্যে তেমন কাউকে ভ্যালুড, ফিচার আর কোয়ালিটি ইমেজের ক্ষেত্রে সক্রিয় দেখি না। এই ছবিগুলো কোনো একটিতে উত্তীর্ণ হলে বাংলা উইকির প্রধান পাতায় স্থান আগেও পেয়েছে। কাজেই, পার্টিকুলারলি রৌদ্রের ছবি যুক্ত করায় আপনার আপত্তি কোথায়, সেটি স্পষ্টভাবেই বোঝা যাচ্ছে। যাই হোক, এখানে কাউকে ব্র‍্যান্ড করা আমার কাজ নয়। আমি দেখছি, বাংলাদেশি একজনের একটা ছবি কোয়ালিটি ইমেজ। সেটা যুক্ত করায় [বর্তমানে ও ভবিষ্যতে যতদিন নীতিমালা অনুযায়ী থাকবে] আমার কোনো দ্বিধা নেই। — আদিভাই • আলাপ • ০৬:০২, ২৩ জানুয়ারি ২০২৩ (ইউটিসি)
replies: text: :::@Meghmollar2017, আমি বলেছিলাম জনাব ইফতিকে মাঝে মধ্যে দেখি। নিয়মিত ও মাঝে মধ্যের মাঝে আকাশ পাতাল পার্থক্য। আমি জানি না কীভাবে বুঝানোর যায়, আবার বলার চেষ্টা করি: ১. আমি বলছি (আহ্বান করছি) তারা যদি উইকি সম্পর্কিত কাজ করে যেন বাংলায় করে (যেমন আগের কর্মশালায় যখন স্লাইড দেখানো হয় তখন ইংরেজিতে দেখনো হয়, তা বাংলায় দিতে আমি বারবার বলেছি, অনুরোধ/আহ্বান করেছি কিন্ত তারা নানা অযুহাত দিয়ে করেনি)। যাইহোক এটা অতীত। বর্তমানে আসি, তারা ছবি আপলোড করছে, যেটা তোমার কথামতো তাদের পছন্দের। ভালো কথা, তবে তারা ৯৯.৯৯% ছবিতে বাংলা বিবরণ দেয় না ও উদ্যোগও দেখি না ২. আমি আদেশ করছি না তাদের সকলকে বাংলা উইকিতে আবশ্যিকভাবে কাজ করতে হবে। কিন্তু চেষ্টা তো করা উচিত। কারণ আমি চাচ্ছি বাংলা উইকিপিডিয়ায় লোক আসুক, তারা বাংলা উইকিপিডিয়াকে এগিয়ে নিক। (তারা যখন দলগত ছবি দেয়, ছবিতে অনেকজনই দেখা যায়। এদের মধ্যে কেউই বাংলা উইকিপিডিয়ার জন্য কিছু করতে চায় না এটা আমি বিশ্বাস করি না। এতজন থাকা সত্ত্বেও যখন প্রায় কেউই বাংলা উইকিতে অবদান রাখে না, রাখার চেষ্টাও করে না, তখন আর কিছু অবুঝার বাকি থাকে না।)

text: :::এছাড়া আমি প্রায় নিয়মিত বিভিন্ন জনকে বাংলা উইকিপিডিয়ায় অবদান রাখতে বলি। এই কয়েকদিন আগে বেলায়েত ভাইকে আবার সক্রিয় হতে অনুরোধ করে তার সাথ কথা হল। এই প্রথম শুনলাম নিজের মাতৃভাষার জন্য কাজ করতে বলাটা "নিয়ন্ত্রণ" করার মধ্যে পড়ে। যাইহোক, তারা বাংলা উইকিপিডিয়ায় কাজ করতে চায় না, ভালো কথা, তারা তা স্পষ্ট করেই জানিয়েছেন। ফলে আমার নতুন কিছু বলার নেই।

text: :::এখানে যে কেবল বাংলাদেশী দেখে  ছবিটি তুমি দেওনি, তা সহজেই অনুমেয়। হ্যাঁ, অতীতে অনেক বাংলাদেশীর ছবি প্রধান পাতায় স্থান পেয়েছে। তবে তারা বাংলা উইকিপিডিয়ার জন্য কাজ করেছে, বাংলায় কাজ করেছে এবং এই দুটো না করলেও অন্তত বাংলা উইকিপিডিয়াকে নর্দমা বলেনি, কখনো বলেনি বাংলা উইকিপিডিয়ায় কাজ করতে তারা অনিচ্ছুক। রৌদ্রের ছবি যুক্ত করায় আমার আপত্তি কোথায় তা আমি স্পষ্ট করেই বলেছি। যারা (দল) বাংলা উইকিপিডিয়াকে নর্দমা বলে ও সরাসরি জানিয়ে দেয় বাংলা উইকিপিডিয়ায় কাজ করতে ইচ্ছুক না, আমি বাংলা উইকিপিডিয়ায় এমনদের ব্র্যান্ডিংয়ে, প্রচারে আপত্তি জানাই। তুমি যদিও উপরে বলেছ তুমি কোথাও জড়াতে, পক্ষ নিতে, জবাবদিহিতে আগ্রহী না, তবে কাজ দেখে সহজে অনুমেয় কোথায় কি ঘটছে। আফতাবুজ্জামান (আলাপ) ১৬:১২, ২৩ জানুয়ারি ২০২৩ (ইউটিসি)
replies: text: ::::@আফতাবুজ্জামান ভাই, আপনি কিছু নির্দিষ্ট দলের ওপর চাপ প্রয়োগ করে বাংলা উইকির কী স্বার্থ হাসিল করবেন, সেটা নিয়ে আমার সন্দেহ থাকলেও, এই ব্যক্তিবর্গের প্রতি আপনার ব্যক্তিগত ক্ষোভ আছে, সেটা নিয়ে কোনো সন্দেহ নাই। কাজেই আপনাদের মাঝখানে আমাকে টানবেন না। আপনাকে নির্দিষ্ট একজন ব্যক্তি ও তার ভাই অফ-উইকিতে নর্দমা বলেছে, আপনি অফ-উইকিতে তাদের সাথে বিরোধ মীমাংসা করুন। এর সাথে আমার এবং রৌদ্রের কোনো সম্পর্ক নেই এবং আমি আপনাদের মাঝখানে আসতে চাই না। আপনার এইরকম ছেলেমানুষি আচরণে আমি যথেষ্ট বিরক্ত বোধ করছি, সেটি আমি স্পষ্টভাবে জানিয়ে দিতে চাই। আর একটি বিষয়, আপনার যদি বাংলায় বিবরণ যোগের প্রয়োজন হয়, আপনি স্বেচ্ছায় বাংলা বিবরণ যোগ করতে পারেন। ফাইলগুলো লক করে দেওয়া হয়নি, যে আপনি সম্পাদনা করতে পারবেন না। এমনিতেও আপনি না চাইতে প্রজেক্টে অনেক কাজই করেছেন। কাজেই, এই সামান্য কাজে আপনি কোনোরকম লজ্জাবোধ করবেন না। তাছাড়া, আমি যখন চিত্রটি যুক্ত করেছিলাম, তখন বাংলায় বিবরণ এমনিতেই যুক্ত করে দিয়েছিলাম। অন্য ছবিতে তারা কী করছে, তাতে আপনার এত কেন যায় আসে? আমার কথাগুলো যথেষ্ট বিরক্তির সাথেই বলা। কারণ মাত্র একদিনের একটা নির্বাচিত ছবি যোগের জন্য আপনি আমাকে এভাবে হেনস্তার শিকার করবেন, সেটা আমার কল্পনার বাইরে ছিল। — আদিভাই • আলাপ • ১৭:০৪, ২৫ জানুয়ারি ২০২৩ (ইউটিসি)
replies: text: :::::@Meghmollar2017, এখানে কেউ তোমাকে হেনস্তা করছে না। এখানে তুমি ছবি যোগ করেছ, আমি আমার "আপত্তি" জানিয়েছি। তুমিই তার উত্তরে কথা টেনেছ, আমিও তার উত্তর দিই। একে যদি তুমি হেনস্তা মনে করো, আমার কিছু করার নাই। মনে হচ্ছে তোমার সাথে আর আলাপ-আলোচনা করব না, কখন বলে বসো আমি তোমাকে চাপ দিচ্ছি। এই যে দল দল বলছ, অথচ আমি উক্ত দলের মাত্র ১-২ জনের সঙ্গে কথা বলেছি, তাদের ছাড়া বাকি কোনদিন দেখিনিও, কথা বলিনিও। অথচ আমি নাকি পুরো দলের উপর বাংলায় কাজ করতে চাপ দিয়েছি?! বাংলায় বিবরণ যোগের বিষয়টি নমুনা হিসেবে দিয়েছি কারণ আগের বার নানা অযুহাতের মধ্যে একটি ছিল কলেজে থেকে করতে দিবে না এমন কিছু, এখনো মনে হচ্ছে তাদের কলেজ বাংলা বিবরণ যোগে তাদের আটকিয়ে রেখেছে, বুঝায় যায় তারা বাংলার জন্য বাংলায় কতটা করতে ইচ্ছুক। আমিও বেশ বিরক্ত হচ্ছি। একখান দিয়ে বলছ "মাঝখানে আমাকে টানবেন না", আরেকখান দিয়ে তারা তোমাকে দিয়ে তাদের স্বার্থে কাজ করিয়ে নিচ্ছে বা তুমি তাদের কাজ করে দিচ্ছ। উপরের কথা আবারো বলি, হ্যাঁ, কেউ, কোন দল যদি বাংলা উইকিপিডিয়াকে নর্দমা বলে, সরাসরি জানিয়ে দেয় বাংলা উইকিপিডিয়ায় কাজ করতে ইচ্ছুক না, আমি বাংলা উইকিপিডিয়ায় এমনদের ব্র্যান্ডিংয়ে, প্রচারে "আপত্তি জানাই"। আফতাবুজ্জামান (আলাপ) ১৮:১৩, ২৫ জানুয়ারি ২০২৩ (ইউটিসি)
replies: text: ::::::@আফতাবুজ্জামান, বাংলা বিবরণ যোগ করা যে কারও জন্য উন্মুক্ত, এমনকি সে কাজটি আপনিও করতে পারেন। কে বাংলা উইকিপিডিয়ায় কাজ করবে, কে করবে না, সেজন্য আপনি চাপ দিতে পারেন না। পাশাপাশি আপনি আমাকেও নীতিমালা ছাড়াই আমার বৈধ কাজের জন্য চার্জ করছেন, জবাবদিহি চাইছেন। আপনি বাংলা উইকিপিডিয়ার প্রশাসক, সেজন্য আপনি বাংলা উইকিপিডিয়াকে নিয়ন্ত্রণ করেন না। আপনার আপত্তি আমি আমলে নিতাম, যদি সেটি নীতিমালা অনুসারে হতো।  কেউ আপনাকে ব্যক্তিগত আক্রমণ করেছে, তার ক্ষোভ ঝাড়া বা প্রতিশোধের কাজে বাংলা উইকিপিডিয়াকে ব্যবহার করতে চাইছেন, তাতে আমার আপত্তি আছে। আপনি এই ছবির সাথে বহু অতীতের কর্মশালা, স্লাইড ইত্যাদির কথা আনছেন, যেখানে সেগুলোর সাথে এই ছবির কোনো সম্পর্কই নাই। (কারণটা অবশ্য অননুমেয় নয়। কর্মশালাটি যিনি করেছিলেন, তার ভাইয়ের প্রজেক্টের ছবি বাংলা উইকিপিডিয়ার প্রধান পাতায় আসা আটকাতে আপনার আপত্তি জানানোটাও রিলেটেবল।) তাছাড়া, “[...] এখনো মনে হচ্ছে তাদের কলেজ বাংলা বিবরণ যোগে তাদের আটকিয়ে রেখেছে, [...]” জাতীয় কথাবার্তায় আমি তীব্র আপত্তি জানাচ্ছি। কারণ: কোনো প্রমাণ ছাড়াই আপনি একটি প্রতিষ্ঠানের বিরুদ্ধে কুৎসা ছড়াচ্ছেন, এবং সেটিও আমার সাথের আলোচনায়, যখন আপনি স্পষ্টভাবে জানেন, এটি আমার নিজের শিক্ষাপ্রতিষ্ঠান এবং সেই প্রতিষ্ঠানের সাথে প্রজেক্টের প্রধান ব্যক্তির কোনো সরাসরি সম্পর্ক নাই। — আদিভাই • আলাপ • ০৮:১০, ২৬ জানুয়ারি ২০২৩ (ইউটিসি)
replies: text: :::::::@Meghmollar2017, বাংলা বিবরণ যোগ করা যে কারও জন্য উন্মুক্ত তা আমিও জানি, কিন্তু তারা তা করছে না, যা চাইলেই তারা দিতে পারে, তারা বর্তমানে বাংলার জন্য বাংলায় কতটা করতে ইচ্ছুক তার উদাহরণ দিতেই তা তুলে। আমার আশা একদিন তারা পরিবর্তন হবে ও বাংলা বিবরণও দিবে। তোমাকে কেউ চার্জ করছে না, পূর্বের মতই বলছি আমি উপরে আমার আপত্তি তুলে ধরেছি ও কেন আপত্তি জানিয়েছি তাও বলেছি, জানতে চেয়েছি তুমি" তাদের দল ও প্রকল্পের ব্র্যান্ডিংয়ের অংশ হিসেবে কাজটি করেছ কিনা?"। তুমি আপত্তি আমলে নিতে চাও না কি চাও না, তা তোমার ব্যাপার। আর ছবির সাথে অবশ্যই সেগুলির সম্পর্ক আছে, অনুমানের কিছু নেই, ছবিটি একটি প্রকল্পের (যে প্রকল্প আরেক প্রকল্পের সাথে সম্পর্কিত ও উভয় প্রকল্পে একই লোকজনের নেতৃত্বে একই লোকজনকে দেখা যায়), যে প্রকল্পের নেতারা বাংলা উইকিপিডিয়াকে নর্দমা বলে অভিহিত করেছে, সরাসরি জানিয়ে দিয়েছে বাংলা উইকিপিডিয়ায় কাজ করতে ইচ্ছুক না। এই কারণে আমি সেগুলি উল্লেখ করেছি ও স্পষ্ট বলেছি বাংলা উইকিপিডিয়া আমি এমনদের প্রকল্পের ব্র্যান্ডিংয়ের, প্রচারণায় আপত্তি করছি।

text: :::::::আমি বিভিন্ন আলোচনায় লক্ষ্য করেছি, আমি কিছু বললেই তুমি তাকে উল্টো ব্যাখা করে নটর ডেম কলেজের বিপক্ষে আমাকে দাঁড় করিয়ে দিচ্ছ, যদি না বন্ধনী দিয়ে আরও বিস্তারিত না লিখি। আবার বলি, আমার অতীত-বর্তমান কোনও কথা নটর ডেম কলেজ প্রতিষ্ঠানটিকে লক্ষ্য করে নয়। আমি কখনো বলিনি নটর ডেম কলেজ কর্তৃপক্ষ বাংলা বিবরণ যোগে তাদের আটকিয়ে রেখেছে। আমি বলেছি "মনে হচ্ছে"। বাক্যটি অন্যভাবে বলছি: আগের বার তারা নানা অযুহাত দিয়েছিল যার মধ্যে এমন কিছু একটা ছিল যে কলেজ থেকে করতে দিবে না (আমি জানি না তা কতটুকু সত্য-মিথ্যা, তবে আমি বিশ্বাস করি না বাংলায় দিতে চাইলে কলেজ থেকে আপত্তি আসত, কেননা ইতিপূর্বে উক্ত কলেজে উইকির বিভিন্ন কর্মশালায় বাংলাতেই হয়েছিল), বর্তমানে তারা ছবিতে বাংলা বিবরণ দিচ্ছে না, যা দেখে মনে হচ্ছে বুঝি তাদের কলেজ বাংলা বিবরণ যোগে তাদের আটকিয়ে রেখেছে (এবারো তারা একই অযুহাত দিবে কিনা সেই সন্দেহ প্রকাশের দৃষ্টি থেকে কথা বলা, আমি জানি যে কলেজ আটকিয়ে রাখেনি কিংবা এগুলির সাথে জড়িতও না)। আফতাবুজ্জামান (আলাপ) ২০:২২, ২৬ জানুয়ারি ২০২৩ (ইউটিসি)
thread_title:  কেন?